Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: Mgüt. azon rendelkezéseit, amelyek alapján a megyei földművelésügyi hivatal mind az érintett üzletrész-tulajdonosok, mind a szövetkezetek nevében eljárhat. Több indítványozó ezzel kapcsolatban hivatkozott a Polgári Törvénykönyvről szóló 1959. évi IV. törvénynek (a továbbiakban:
Paragraph Index: 427

1. §-a azért sérti a jogbiztonságot, mert a törvény személyi hatályát meghatározó rendelkezése — „több, mint 50% árbevételt eredményező mezőgazdasági tevékenység” — fogalmi bizonytalanságot okoz. Emellett több indítványozó értelmezhetetlennek tartotta az Mgüt. 5. és 7. §-át, amely — megítélésük szerint — egymással teljesen ellentétes rendelkezéseket tartalmaz az állami kölcsönnel kapcsolatban. Egy indítványozó szerint az Mgüt.-nek a lejárt követelések „közvetlen bírósági végrehajtás” útján történő érvényesíthetőségéről rendelkező §-a is sérti a jogbiztonságot, mivel „olyan jogintézményt rendel igénybe venni, amely nem létezik, illetve más okból nem alkalmazható”. Ugyanakkor egy másik indítványozó azért kifogásolja a közvetlen végrehajthatóságra vonatkozó szabályozást, mert az alapján a kívülálló üzletrész-tulajdonosok érintett csoportja „mentesül a bírósági vagy közjegyzői eljárás időés költségigényes jogállami garanciái alól — szemben az összes többi jogalannyal.” 1.8. Az egyik indítványozó — a tartalmi alkotmányossági kifogások megfogalmazásán túl — arra hivatkozva is indítványozta az Mgüt. egészének megsemmisítését, hogy a törvényalkotási eljárás során az Alkotmány 2. § (1) bekezdésében deklarált jogállamiságot sértő módon figyelmen

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes